
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π13-556/ΑΣ 251 - (1) . 

Σύσταση πολιτικού γραφείου Υφυπουργού Εξωτερικών Γεωργίου Πα- 
' παστάμκου. . . 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: . 

1. Τις διατάξεις των άρθρων 22 παρ. 3 εδ. α' και 30 παρ.1 και 4 του 
Ν. 1558/85 «Κυβέρνηση και Κυβερνητικά όργανα». 

2. Την υπ’ αριθ. Υ43/26.4.1985 (ΦΕΚ 475/Β'/26.7.'85) Από¬ 
φαση Πρωθυπουργού «Σύσταση και κατάργηση θέσεων Αναπληρωτή 
Υπουργού και Υφυπουργού στα Υπουργεία Εσωτερικών και Δημόσιας 
Τάξης, Εξωτερικών και Γεωργίας». 

3. Το Π.Δ. 478/90 (ΦΕΚ 184/Α'/28,12.90) «Διορισμός Υφυ¬ 
πουργού Εξωτερικών Γ. Παπαστάμκου», αποφασίζουμε: 

Συνιστούμε πολιτικό γραφείο του Υφυπουργού Εξωτερικών Γεωρ¬ 
γίου Παπαστάμκου και για το γραφείο αυτό τέσσερεις θέσεις μετακλη¬ 
τών διοικητικών υπαλλήλων και δύο ενιαίες θέσεις ειδικών συμβούλων 
και ειδικών συνεργατών. Οι θέσεις των μετακλητών διοικητικών υπαλ¬ 
λήλων θα φέρουν τους βαθμούς 2ο και 3ο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16, Ιανουάριου 1991 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 


Αριθ. 22602 (2) 

Στοιχεία αξιολόγησής επενδύσεων, βαθμολόγηση και τρόπος λειτουρ¬ 
γίας - εφαρμογής των κριτηρίων υπαγωγής επενδύσεων του τομέα 

παροχής υπηρεσιών στις διατάξεις του Ν. 1892/90. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την 
ανάπτυξη και (άλλες διατάξεις» και ειδικότερα το άρθρο 7 παράγραφος 3 
του νόμου αυτού. , 

2. Τις διατάξεις του Ν. 1558/85 (ΦΕκ 137/26.7.85 τεύχος Α') 
«Κυβέρνηση και Κυβερνητικά Όργανα». 

3. Τις διατάξεις της Υ/1201/5.10.90 απόφασης του Πρωθυπουρ¬ 
γού και Υπουργού Εθνικής Οικονομίας «Καθορισμός αρμοδιοτήτων του 
Αναπληρωτή Υπουργού Εθν. Οικονομίας Ευθύμιου Χριστοδούλου», 
όπως τροποποιήθηκε με την Υ 1250/91 απόφαση Πρωθυπουργού. 

Άρθρο 1 

Κριτήρια βιωσιμότητας 

1. Για την εκτίμηση'της βιωσιμότητας των υποβαλλομένων για υπα¬ 
γωγή στις διατάξεις του Ν. 1892/90 επενδυτικών προγραμμάτων του 
τομέα παροχής υπηρεσιών, λαμβάνονται υπόψη τα ακόλουθα κριτήρια: 

α. Τα χαρακτηριστικά του φορέα της επένδυσης. 

■ β. Οι προοπτικές κερδοφόρας δραστηριότητας της μονάδας που θα 
δημιουργηθεί ή της ήδη υφιστάμενης στο βαθμό που επηρεάζεται από 
την προτεινόμενη επένδυση. . 

γ. Η οργάνωση της επιχείρησης. 

2. Για την εφαρμογή των παραπάνω κριτηρίων εκτιμώνται ιδίως, τα 
ακόλουθα στοιχεία: 

α) Όσον αφορά τον φορέα: η εμπειρία του, η κλίμακα και τα αποτελέ¬ 
σματα των δραστηριοτήτων του στο παρελθόν, η φερεγγυότητα και η οι¬ 
κονομική του επιφάνεια ως προς την επάρκεια των ίδιων κεφάλαιων για 
την κάλυψη των συνολικών χρηματοδοτικών αναγκών της επιχείρησης. 

Για τις ήδη λειτουργούσες.επιχειρήσεις εκτιμώνται επίσης τα οικονο¬ 
μικά τους αποτελέσματα στο πρόσφατο παρελθόν καθώς επίσης και η 
’ παρούσα οικονομική τους κατάσταση. 

β) Όσον αφορά τις προοπτικές κερδοφόρας δραστηριότητας της επι¬ 
χείρησης: Ο τόπος εγκατάστασής σε σχέση με το μέγεθος και τις ανά¬ 
γκες της αγοράς, το χρηματοδοτικό σχήμα, τα τεχνικά χαρακτηριστικά 
της επένδυσης και οι επιπτώσεις τους στην ποιότητα των παρεχομένων 
υπηρεσιών, οι προβλέψεις εσόδων και οικονομικών αποτελεσμάτων, οι 
αριθμοδείκτες αποδοτικότητας της επένδυσης και γενικά η εκτίμηση 
όλων των τεχνικοοικονομικών στοιχείων και αναλύσεων που περιέχο- 
νται στην υποβαλλόμενη από τον επενδυτή τεχνικοοικονομική προμε¬ 
λέτη. 

γ) Όσον αφορά την οργάνωση της επιχείρησης: εξετάζεται η δυνατό¬ 
τητα εύρρυθμης και αποτελεσματικής λειτουργίας της μέσω,,της προτει- 

νόμενης οργανωτικής της δομής και της ποσοτικής και ποιοτικής στελέ- 
χωσής της. 

Άρθρο 2 

Κριτήρια απαγωγής επενδύσεων 

1. Η υπαγωγή επενδύσεων στις διατάξεις του Ν. 1892/90 γίνεται 
με βάση τη βαθμολογία τους που προκύπτει από την εφαρμογή των κρι¬ 
τηρίων της επόμενης παραγράφου. 

2α. Βαθμός συμβολής στην οικονομική ανάπτυξη: 

- Στις επιχειρήσεις παροχής υπηρεσιών εξαιρετικά προηγμένης τε¬ 
χνολογίας (περίπτωση (ιη) της παρ. 1 του άρθρου 2 του Ν. 1892/90), 
παρέχονται 25 βαθμοί. 

- Στις επιχειρήσεις ανάπτυξης λογισμικού, τις επιχειρήσεις ανάπτυ¬ 
ξης τεχνολογιών και εργαστήρια εφαρμοσμένης βιομηχανικής, ενερ¬ 
γειακής και μεταλλευτικής έρευνας (περίπτωση (κβ) της παρ. 1 του άρ¬ 
θρου 2 του Ν. 1892/90), παρέχονται 25 βαθμοί. 

- Στα κέντρα τεχνικής βοήθειας για τη βιομηχανία και βιοτεχνία, 
(περίπτωση (δ) της παρ. 1 του άρθρου 2 του Ν. 1892/90), παρέχονται 
20 βαθμοί. 

- Στις επιχειρήσεις υγρών καυσίμων και υγραερίων (περίπτωση (ια) 
της παρ. 1 του άρθρου 2 του Ν. 1892/90), παρέχονται 15 βαθμοί. 

- Στις επιχειρήσεις εκμετάλλευσης λιμένων αναψυχής της περίπτω¬ 
σης (κα) της παρ. 1 του άρθρου 2 του Ν. 1892/90, παρέχονται 25 
βαθμοί και στις επιχειρήσεις εκμετάλλευσης συνεδριακών κέντρων ή 
γηπέδων γκόλφ της ίδιας ως άνω περίπτωση, παρέχονται 15 βαθμοί. 

Οι πιο πάνω επιχειρήσεις υπάγονται στις διατάξεις της παρούσας 
απόφασης υπό τον όρο ότι στον τόπο εγκατάστασης των προαναφερομέ- 
νων δραστηριοτήτων δεν εκμεταλλεύονται παράλληλα τουριστική μο¬ 
νάδα (ξενοδοχείο ή κατασκηνωτικά κέντρο). 

Στις περιπτώσεις παράλληλης εκμετάλλευσης τουριστικής μονάδας, 
έχουν εφαρμογή οι διατάξεις της 22488/9.1.91 απόφασης του Υπουρ¬ 
γού Εθνικής Οικονομίας. 

- Στις λοιπές κατηγορίες επιχειρήσεων παροχής υπηρεσιών του άρ¬ 
θρου 2 του Ν. 1892/90 παρέχονται 5 βαθμοί. 

β. Συμβολή στην αναβάθμιση της ποιότητας ζωής: 

Στις επιχειρήσεις κατασκευής και εκμετάλλευσης σταθμών αυτοκινή¬ 
των για δημόσια χρήση (περίπτωση (κ) της παρ. Ι.του άρθρου 2 του Ν. 
1892/90) που πραγματοποιούν επενδύσεις σε αστικά κέντρα με ιδιαί¬ 
τερα οξυμένα κυκλοφοριακά και περιβαλλοντολογικά προβλήματα, πα¬ 
ρέχονται 25 βαθμοί. Στις περιπτώσεις αυτές δεν παρέχονται οι βαθμοί 
που καθορίζονται στο τελευταίο εδάφιο της προηγούμενης περίπτωσης 
(α). 

γ. Βαθμός ίδιας συμμετοχής 

Παρέχονται μέχρι 20 βαθμοί για την αυξημένη από 0 έως 50% συμ¬ 
μετοχής του φορέα στη συνολική δαπάνη της παραγωγικής επένδυσης, 
πέραν από την προβλεπόμενη από το νόμο ελάχιστη κατά περίπτωση 
ίδια συμμετοχή. 

Ο υπολογισμός των βαθμών γίνεται με τον τύπο: 

Βαθμοί = (ΙΣΕ - ΙΣΠΝ/ΙΣΠΝ) X 2 X 20 

ΙΣΕ = Ίδια Συμμετοχή του φορέα, ΙΣΠΝ = Ίδια Συμμετοχή προ¬ 
βλεπόμενη από το νόμο. 

δ. Σχέση Καθαρών Κερδών προς τον Κύκλο Εργασιών: 

Παρέχονται μέχρι 10 βαθμοί για μέση απόδοση του δείκτη μέχρι 
15% (για τον υπολογισμό λαμβάνεται ο μέσος όρος των καθαρών κερ¬ 
δών και των εσόδων της πρώτης πενταετίας λειτουργίας της επιχείρη¬ 
σης μετά την ολοκλήρωση της επένδυσης). 

Καθαρά Κέρδη - Κέρδη προ φόρων. 

Ο υπολογισμός των βαθμών του κριτηρίου αυτού γίνεται με τον 
τύπο: 

Βαθμοί = μέση απόδοση του δείκτη X 10 X 100/15. 

Για τον υπολογισμό του δείκτη χρησιμοποιούνται τα ποσά των καθα¬ 
ρών κερδών και εσόδων που προκύπτουν από τους πίνακες προβλέψεων 
της μελέτης βιωσιμότητας που εκπονείται από την Υπηρεσία. 

3. Οι επενδύσεις κάθε εξαμήνου που έχουν κριθεί βιώσιμες, κατατάσ¬ 
σονται σύμφωνα με το σύνολο των βαθμών που συγκεντρώνουν από τα 
κριτήρια της παραγράφου 2 του παρόντος άρθρου, με πρόταξη εκείνων 
που συγκεντρώνουν την υψηλότερη βαθμολογία. Σε περίπτωση ισοβαθ¬ 
μίας, η πρόταξη των επενδύσεων γίνεται από την αρμόδια Γνωμοδοτική 


Επιτροπή, μετά από εκτίμηση της συμβολής των ισοβαθμούντων επεν¬ 
δύσεων στην Ανάπτυξη της Χώρας. 

Άρθρο 3 

Διαδικασία εξέτασης και γνωμοδότησης για την 
υπαγωγή των επενδύσεων 

1. Οι αιτήσεις υπαγωγής επενδύσεων στις διατάξεις του Ν. 
1892/90 των επιχειρήσεων του τομέα παροχής υπηρεσιών που υπο- 
βάιλλονται κάθε εξάμηνο, εξετάζονται από την αρμόδια Γνωμοδοτική 
Επιτροπή ομαδοποιημένες, σε δύο (2) στάδια ως εξής: 

α) Κατά το πρώτο στάδιο, από το σύνολο των επενδύσεων του τομέα 
παροχής υπηρεσιών που έχουν υποβληθεί, η αρμόδια Γνωμοδοτική 
Επιτροπή γνωμοδοτεί ύστερα από αιτιολογημένη εισήγηση της οικείας 
υπηρεσίας Ιδιωτικών Επενδύσεων, για την απόρριψη εκείνων που κρί- 
νονται μη βιώσιμες, με βάση τα κριτήρια του άρθρου 1 της παρούσας. 

β) Κατά το δεύτερο στάδιο εξέτασης, από τις επενδύσεις που κρίθη- 
καν βιώσιμες στο πρώτο στάδιο, η αρμόδια Γνωμοδοτική Επιτροπή 
γνωμοδοτεί για την υπαγωγή των προτασσομένων σύμφωνα με την πα¬ 
ράγραφο 3 του άρθρου 2 της παρούσας επενδύσεων, και μέχρι την κά¬ 
λυψη του κατανεμηθέντος γι’ αυτές ποσού επιχορηγήσεων της απόφα¬ 
σης του δευτέρου εδαφίου της παραγράφου 8 του άρθρου 6 του Ν. 
1892/90. 

Για την κατάταξη από την αρμόδια Γνωμοδοτική Επιτροπή των 
Επενδύσεων σύμφωνα με την παράγραφο 3 του άρθρου 2 της παρούσας, 
με βάση τα κριτήρια της παραγράφου 2 του ίδιου άρθρου, υποβάλλεται 
συνολική εισήγηση της οικείας υπηρεσίας Ιδιωτικών Επενδύσεων για 
τον τομέα παροχής υπηρεσιών, στην οποία επισυνάπτονται οι εξατομι- 
κευμένες εισηγήσεις βιωσιμότητας των επενδυτικών σχεδίων. 

2. Η αρμόδια Γνωμοδοτική Επιτροπή έχει την ευχέρεια, μετά από 
συνεννόηση με την οικεία υπηρεσία Ιδιωτικών Επενδύσεων να ενοποιεί 
τα δύο στάδια εξέτασης της προηγούμενης παραγράφου σε μία ενιαία 
διαδικασία εξέτασης κατά την οποία η Επιτροπή, μετά το διαχωρισμό 
των επενδύσεων που κρίνονται μη βιώσιμες γνωμοδοτεί για την υπα¬ 
γωγή των λοιπών επενδύσεων σύμφωνα με τη (β) περίπτωση της προη- 
γουμένης παραγράφου. 

3. Οι διαδικασίες εξέτασης και γνωμοδότησης των προηγουμένων 
παραγράφων μπορούν να εξαντλούνται σε περισσότερες της μιας συνε¬ 
χόμενες συνεδριάσεις. Στις περιπτώσεις αυτές εκδίδεται ενιαίο πρακτικό 
για το σύνολο των συνεχομένων αυτών συνεδριάσεων. 

4. Στις περιπτώσεις που με την απόφαση της παραγράφου 8 του άρ¬ 
θρου 6 του Ν. 1892/90, κατανέμονται ποσά επιχορηγήσεων για επεν¬ 
δύσεις σε συγκεκριμένες δραστηριότητες του τομέα παροχής υπηρεσιών, 
οι διαδικασίες που προβλέπονται από τις προηγούμενες παραγράφους 1 
και 2, εφαρμόζονται αυτοτελώς για το σύνολο των υποβληθεισών στις 
δραστηριότητες αυτές επενδύσεων. 

Άρθρο 4 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κόβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιανουαρίουυ 1991 

* Ο ΑΝΑΠΛ. ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 
--- 

Αριθ. Φ Διοικ/346 (3) 

Περί Διοικητή και Υποδιοικητή ΟΓΑ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1256/82, άρθρα 1 παρ. 4 και 6 παρ. 1. 

β) Του Ν. 4169/61, άρθρο 13 παρ. 5. 

γ) Του Ν. 1573/85, άρθρο 15. 

δ) Του Ν. 1400/83, άρθρο 21. 

ε) Την κοινή Υπουργική απόφαση των Υπουργών Προεδρίας της Κυ¬ 
βέρνησης, Οικονομικών και Υγείας, Πρόνοιας και Κοιν. Ασφαλίσεων με 

αριθ. 129519/9528/14.1.1986 (ΦΕΚ 60 Β/21.2.86) όπως ισχύει 
μετά τις τροποποιήσεις της. 

2. Την Τ 1140/1851173/173/1390/000/9.7.90 (ΦΕΚ 420/ 
Β/10.7.90) απόφαση, αποφασίζουμε: 

1. Για το διορισμό στη θέση του Διοικητή του Οργανισμού Γεωργι- 
κών Ασφαλίσεων (ΟΓΑ) απαιτείται η πλήρωση των παρακάτω προϋπο¬ 
θέσεων και προσόντων. 

- Ελληνική Ιθαγένεια. 

- Εκπλήρωση των στρατιωτικών υποχρεώσεων ή νόμιμη απαλλαγή 
από αυτές. Οι ανυπότακτοι ή όσοι έχουν καταδικαστεί για λιποταξία με 
τελεσίδικη απόφαση αποκλείονται του διορισμού στη θέση αυτή. 

- Να μην υπάρχει κώλυμα από ποινική καταδίκη ή υποδικία ή απα¬ 
γόρευση ή δικαστική αντίληψη. 

- Να μην υπάρχει πρόβλημα υγείας.' 

- Πτυχίο Ανωτάτής Σχολής ημεδαπού Πανεπιστημίου ή πτυχίο ισό¬ 
τιμης σχολής της αλλοδαπής. 

- Ειδική κατάρτιση σε θέματα Κοινωνικής Ασφάλισης και εξειδί- 
κευση σε θέματα ΟΓΑ ή συναφή. 

- Διοικητικές και Οργανωτικές ικανότητες και γενικότερα γνώσεις 
και εμπειρίες σε κοινωνικές και επιστημονικές δραστηριότητες. 

2. Στη θέση του Διοικητή του ΟΓΑ μπορούν να διοριστούν και ειδικοί 
επιστήμονες, εφόσον το αντικείμενο του Επιστημονικού Κλάδου στον 
οποίο ανήκουν είναι συναφές με τη δεύτερη αυτή θέση, καθώς επίσης και 
λειτουργοί ή συνταξιούχοι του δημοσίου τομέα που συγκεντρώνουν τις 
προϋποθέσεις και τα προσόντα των προηγουμένων παραγράφων. 

Στην περίπτωση αυτή οι αποδοχές της χρονικά δεύτερης θέσης του 
λειτουργού, ή του συνταξιούχου ορίζονται σε'ποσοστό που δεν μπορεί να 
ύπερβεί το 90% της θέσης αυτής. 

3. Οι καθαρές αποδοχές, που θα πρέπει να καταβάλλονται κάθε μήνα 
από τη χρονικά δεύτερη θέση ή απασχόληση αθροιζόμενες με τις καθα¬ 
ρές αποδοχές της θέσης του λειτουργού ή του συνταξιούχου του Δημο¬ 
σίου Τομέα δεν θα πρέπει σε καμιά περίπτωση να υπερβαίνουν το όριο 
των αποδοχών του άρθρου 6 του Ν. 1256/82 όπως αντικαταστάθηκε 
με το άρθρο 33 του Ν. 1326/83. 

4ι Οι διατάξεις του δεύτερου εδαφίου της παρ. 2 και της παρ. 3 της 
παρούσας, έχουν ανάλογη εφαρμογή και για τον Υποδιοικητή του ΟΓΑ. 

5. Η απόφαση αυτή έχει αναδρομική ισχύ για τέσσερις (4) μήνες, 
σύμφωνα με τις διατάξεις της παρ. 3 του άρθρου 9 του Ν. 1835/1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΜΙΛΤ. ΕΒΕΡΤ ΠΑΝ. ΔΕΛΗΜΗΤΣΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Μ. ΓΙΑΝΝΑΚΟΥ 
-♦--- 

Αριθ. Α8/2058/90 (4) 

Καθορισμός των 1 προϋποθέσεων λήψης, κατεργασίας, συντήρησης και 
διάθεσης του αίματος και των παραγώγων του. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Των άρθρ. 10 και 15 του Ν. 1820/88 «Αιμοδοσία» (ΦΕΚ 
261/88 τ.Α’). 

β. Του Ν. 1278/82 «Για σύσταση Κεντρικού Συμβουλίου Υγείας» 
(ΦΕΚ 105/82 τ.Ά). 

2. Την αριθ. 1059/3.5.90 απόφαση του Πρωθυπουργού, για τον 
καθορισμό αρμοδιοτήτων του Αν. Υπουργού Γ. Σούρλα (ΦΕΚ 295/90 
τ.Β·). 

3. Τις αριθ. 2, 3, 4, 5 και 6/90 γνωμοδοτήσεις της Επιτροπής Αι¬ 
μοδοσίας. 

4. Την αριθ. 4/77ης Ολομ./8.11.90 απόφαση της ΚΕ.Σ.Υ., απο¬ 
φασίζουμε: 


Καθορίζουμε τις προϋποθέσεις λήψης, κατεργασίας, συντήρησης και 
διάθεσης του αίματος και των παραγώγων του ως ακολούθως: 

♦ 

Άρθρο 1 

Κλινική και Εργαστηριακή εξέταση του αιμοδότη 
Η εξέταση του αιμοδότη περιλαμβάνει: 

α. Συμπλήρωση ειδικού ερωτηματολογίου που αποβλέπει στην απο¬ 
κάλυψη παθήσεων οι οποίες συνιστούν απαγόρευση ή «αντένδειξη για τη 
λήψη αίματος προς μετάγγιση. Το ερωτηματολόγιο αυτό είναι έντυπο 
και ενιαίο για όλες τις υπηρεσίες αιμοδοσίιχς. Συμπληρώνεται με τη συ- 
νεργασία του αιμοδότη και υπογράφεται από αυτόν. 

β. Κλινική εξέταση που περιλαμβάνει την εκτίμηση της γενικής κα¬ 
τάστασης και κυρίως του καρδιοαγγειακού συστήματος του δότη (σφύ¬ 
ζεις, μέτρηση αρτηριακής πίεσης). 

γ. Εργαστηριακές εξετάσεις που περιλαμβάνουν τον προσδιορισμό 
της αιμοσφαιρίνης ή του μικροαιματοκρίτη. 

Ο δότης κατατοπίζεται για τη διαδικασία της αιμοληψίας και παίρνει 
οδηγίες για την αποφυγή πιθανών «αντιδράσεων μετά από αυτή. 

δ. Προσδιορισμό των ομάδων αίματος, οροδιαγνωστικές εξετάσεις 
για συφίλιδα, ιχντιγόνο ηπατίτιδοις Β, «αντίσωμα Ηΐν-1, που είναι υπο¬ 
χρεωτικές, γίνονται στο λαμβιανόμενο κατά την αιμοληψία δείγμα αίμα¬ 
τος του αιμοδότη, μπορεί όμως και να προηγούνται της αιμοληψίας. 

Η πληροφόρηση του αιμοδότη για τα αποτελέσματα των εργαστηρια¬ 
κών αυτών εξετάσεων γίνεται από τον υπεύθυνο γιατρό της Αιμοδοσίιχς 
με αυστηρή τήρηση του απορρήτου. # 

Άρθρο 2 

Βασικές Αρχές Επιλογής Αιμοδοτών - Που απαγορεύεται 
ή «χντενδείκνυται η αιμοληψία 

I. Βασικές Αρχές Επιλογής Αιμοδοτών 
α. Ηλικία 18-62 ετών. 

Για ηλικία 17 ετών χρειάζεται γραπτή συγκατάθεση γονέων ή κηδε¬ 
μόνων. 

Μετά το 62ο έτος η αιμοληψία είναι στην κρίση του γιατρού της Αι¬ 
μοδοσίας. 

• Η αιμοληψία για πρώτη φορά μετά το 60ο έτος είναι επίσης στην 
κρίση του γιατρού της Αιμοδοσίιχς. 

β. Το «χνώτερο όριο τακτικών αιμοληψιών είναι για τους «χνδρες 4 φο¬ 
ρές το χρόνο και για τις γυναίκες 3 φορές το χρόνο. Το ελάχιστο διά¬ 
στημα μετιχξύ δύο διαδοχικών «αιμοληψιών πρέπει να είναι 2 μήνες. 

γ. Η ΗΒ πρέπει να είναι τουλιχχιστον 12.5 β/<11 για τις γυναίκες και 
13.5 β/άΐ για τους «χνδρες. Ο ΗοΙ πρέπει να είναι τουλάχιστον 38% για 
τις γυναίκες και 41% για τους άνδρες. 

δ. Γ ενική εμφάνιση: Ο υποψήφιος αιμοδότης πρέπει να φαίνεται από¬ 
λυτα υγιής και να έχει φυσιολογική θερμοκρασία και όψη του δέρματος. 
Εάν στο δέρμα του αιμοδότη υπάρχουν ίχνη διενέργεκχς ενέσεων ο αιμο¬ 
δότης αποκλείεται από την αιμοληψία. Σε περίπτωση τατουάζ η αιμο¬ 
ληψία είναι στην κρίση του γιατρού. 

ε. Σφυγμός: ρυθμικός, σφύξεις 50-110/λεπτό, 
στ. Αρτηριακή πίεση: συστολική μετιχξύ 95-180 π»πι Η§ και διαστο¬ 
λική 50-100 Γηπι Ηβ. Δότες με αρτηριακή πίεση στα «χνώτερα ή κατώ¬ 
τερα επιτρεπτά όρια είναι στην κρίση του γιατρού. Υπερτασικό άτομο σε 
θεραπεία αποκλείεται έστω και <χν έχει φυσιολογική αρτηρκχκή πίεση. 

ζ. Ποσότητα συλλεγόμενου αίματος 450 ± 45 πύ. Από άτομα με 
σωματικό βάρος κάτω των 50 κιλών η λαμβανόμενη ποσότητα αίματος 
είναι μικρότερη. 

η. Για επικίνδυνα επαγγέλματα (π.χ.' οδηγός λεωφορείο, τραίνου, εκ- 
σκαφέως κ.λπ.) συνιστάται αποχή από την εργασία για 24 ώρες μετά 
την αιμοληψία. Για πιλότους συνιστάται αποχή από την εργασία για 7 
ημέρες μετά την αιμοληψία. 

II. Απαγόρευση ή αντένδειξη αιμοληψίας. 

1. Η αιμοληψία δεν επιτρέπεται από άτομα που «χνήκουν στις παρα¬ 
κάτω παθήσεις: 

α. Άτομα πάσχοντα από χρόνιες παθήσεις «αναπνευστικού συστήμα¬ 
τος, νεφρών, ήπατος και κυκλοφοριιχκού συστήματος. 

β. Άτομα που «χναφέρουν σπασμούς μετά την παιδική ηλικία, νευρο¬ 
ψυχικές διαταραχές, σακχαρώδη διαβάτη, κακοήθη νοσήματα, αυτοά- 
νοσα νοσήματα, πρωτοπαθή πολυκυτταραιμία και βαρείες «χλλεργικές 
παθήσεις. 

γ. Γυναίκες κατά τη διάρκεια της εγκυμοσύνης, του θηλασμού και 
γενικά για 6 μήνες μετά τον τοκετό. 

8. Άτομα τα οποία αναφέρουν ηπατίτιδα. Άτομα των οποίων ο ορός 
βρέθηκε θετικός για το αντιγόνο της ηπατίτιδας Β. 
ε. Άτομα με λοιμώδη νοσήματα: 

(1) Άτομα που νόσησαν από ελονοσία τα τελευταία 10 χρόνια. 
Άτομα που γεννήθηκαν ή μεγάλωσαν σε χώρες που ενδημεί η νόσος αν 
δεν έχουν περάσει 3 χρόνια από τήν απομάκρυνσή τους από τη χώρα 
αυτή. Άτομα που ταξίδεψαν σε χώρες που ενδημεί η νόσος αν δεν έχουν 
περάσει 6 μήνες από την επιστροφή τους και εφόσον δεν παρουσίασαν 
πυρετό κατά την εκεί παραμονή τους ή μετά την επιστροφή τους. Άτομα 
που έλαβαν ανθελονοσιακά φάρμακα αν δεν περάσουν 3 χρόνια. 

(2) Φυματίωση: Υποψήφιοι δότες με κλινικά ενεργό φυματίωση απο¬ 
κλείονται από την αιμοληψία. Άτομα που νόσησαν από φυματίωση απο¬ 
κλείονται από την αιμοληψία για 5 χρόνια μετά την αποθεραπεία. 
Άτομα με θετική τη φυματινοαντίδραση, αλλά χωρίς κλινικές εκδηλώ¬ 
σεις φυματίωσης, γίνονται δεκτά σαν δότες. 

(3) Άτομα με βρουκέλλωση αποκλείονται από την αιμοληψία τουλά¬ 
χιστον για 2 χρόνια μετά την πλήρη ίαση. 

(4) Τροπικά νοσήματα: Άτομα προερχόμενα από τροπικές χώρες 
αποκλείονται ως δότες για 6 μήνες μετά την άφιξή τους από αυτές. 

στ. Άτομα σε συμπεριφορά υψηλού κινδύνου για το σύνδρομο επίκτη¬ 
της ανοσολογικής ανεπάρκειας (ΑΙ08), όπως οι ομοφυλόφιλοι, αμφιφυ¬ 
λόφιλοι και άτομα με έντονη σεξουαλική δραστηριότητα, τοξικομανείς, 
άτομα προερχόμενα από χώρες όπου ενδημεί η νόσος ή άτομα που εμ¬ 
φανίζουν ύποπτα κλινικά σημεία της νόσου. 

ζ. Άτομα σε εμφανή σημεία εθισμού σε ναρκωτικά ή στο οινόπνευμα, 
η. Άτομα τα οποία έλαβαν μετάγγιση αίματος ή παραγώγων αίμα¬ 
τος κατά τους τελευταίους 12 μήνες. - 

θ. Άτομα που υποβλήθηκαν σέ μεγάλη χειρουργική επέμβαση ή που 
προσβλήθηκαν από βαρειά νόσο κατά τη διάρκεια του τελευταίου χρό¬ 
νου. 

ι. Άτομα που αναφέρουν λοιμώδες νόσημα αποκλείονται για 2 εβδο¬ 
μάδες από την πλήρη ίασή τους. 

ια. Άτομα με εποχιακή αλλεργία ή αυτά που βρίσκονται σε θεραπεία 
απευαισθητοποίησης αποκλείονται προσωρινά. 

2. Λήψη φαρμάκων από το δότη συνήθως αποτελεί αντένδειξη για 
αιμοληψία. Κατά συνέπεια θα πρέπει να προσδιορίζονται όι λόγοι της 
λήψης φαρμάκων και η απόφαση για την πραγματοποίηση αιμοληψίας 
είναι στην κρίση του γιατρού της Αιμοδοσίας. 

3. Προηγηθέντες εμβολιασμοί και ανοσοποιήσεις του δότη. 

α. Αποφυγή αιμοδοσίας επί 3 εβδομάδες μετά το εμβόλιο ιλαράς, πα¬ 
ρωτίτιδας, κίτρινου πυρετού και πολυομυελίτιδας από το στόμα (8Α- 
ΒΙΝ). 

β. Η αιμοδοσία είναι δυνατή 24 ώρες μετά τα εμβόλια τετάνου, τυφο¬ 
ειδούς πυρετού, παρατύφων, χολέρας, διφθερίτιδας, γρίππης, πολυομυ¬ 
ελίτιδας (5ΑΓΚ) και πανώλης, εφόσον ο υποψήφιος αιμοδότης δεν έχει 
συμπτώματα. 

4. Άτομα που στο αναμνηστικό τους αναφέρονται παθολογικές κα¬ 
ταστάσεις που δεν μνημονεύονται στις παραπάνω περιπτώσεις απαγό¬ 
ρευσης ή αντένδειξης αιμοληψίας κρίνονται για την καταλληλότητά 
τους ως αιμοδοτών από το γιατρό της Αιμοδοσίας. 

Σε ειδικές περιπτώσεις ή εξαιρετική ανάγκη, επιτρέπεται η αιμολη¬ 
ψία κατ’ εξαίρεση των προαναφερομένων μετά από εκτίμηση του για¬ 
τρού της αιμοδοσίας. 

Άρθρο 3 

Όροι πλασμαφαίρεσης και κυτταροαφαίρεσης 
Α. Πλααμαφαίρεση 

Η πλααμαφαίρεση γίνεται από φυσιολογικούς δότες με σκοπό τη συλ¬ 
λογή πλάσματος ή κρυοκαθιζήματος για μετάγγιση ή περαιτέρω κλα- 
σματοποίηση. 

1. Της πλασμαφαίρεσης προηγείται ιατρική εξέταση του δότη. 

2. Εφόσον ο δότης υφίσταται πλααμαφαίρεση όχι συχνότερα από μία 
φορά κάθε οκτώ εβδομάδες, ισχύουν τα κριτήρια επιλογής του αιμοδότη 
που οιναφέρονται στα άρθρα 1 και 2 της παρούσας απόφασης. 

3. Όταν η πλααμαφαίρεση γίνεται σε συχνότερα χρονικά διαστήματα 
εφαρμόζονται επί πλέον κριτήρια: 

α. Ποσοτικός προσδιορισμός πρωτεϊνών του ορού του αίματος που 
πρέπει να είναι πάνω από 65 §γ/1ι ή και πρωτεϊνογράφημα, που πρέπει 


να είναι φυσιολογικό. 

β. Εξέταση ούρων για λεύκωμα και σάκχαρο. 

γ.· Έλεγχος τρανσαμινασών. 

δ. Σε δότες ηλικίας άνω των 40 ετών, ηλεκτροκαρδιογράφημα 
(Η.Κ.Γ.). 

Ο ρυθμός επανάληψης των εξετάσεων εναπόκειται στην κρίση του 
υπεύθυνου γιατρού της Αιμοδοσίας. 

4. Η πλααμαφαίρεση από δότες που δεν εκπληρώνουν τις απαραίτη¬ 
τες προϋποθέσεις μπορεί να επιτραπεί εφόσον το πλάσμα του δότη έχει 
ειδική θεραπευτική αξία και μόνο εφόσον ο υπεύθυνος γιατρός βεβαιώ¬ 
σει εγγράφως ότι η υγεία του δότη το επιτρέπει. _ 

5. Απαιτείται έγγραφη συγκατάθεση.του δότη μετά από ενημέρωσή 
του. 

6. Η ποσότητα του λαμβανόμενου πλάσματος δεν πρέπει να υπερβαί¬ 
νει τα 650 πιΐ κατά συνεδρία ή το ένα λίτρο ανά εβδομάδα. Η συνολική 
ποσότητα του αφαιρούμενου πλάσματος από ένα δότη σε ένα χρόνο δεν 
πρέπει να υπερβαίνει τα 15 λίτρα. 

Η απώλεια ερυθρών αιμοσφαιρίων του δότη δεν πρέπει να υπερβαίνει 
τα 20 πιΐ την εβδομάδα. Σε περίπτωση αιμοδοσίας για ολικό αίμα πρέ¬ 
πει να περάσουν τουλάχιστον 48 ώρες εφόσον έχει προηγηθεί πλασμα- 
φαίρεση. 

7. Η πλααμαφαίρεση εκτελείται με την ευθύνη αρμόδιου γιατρού της 
Αιμοδοσίας από εξειδικευμένες νοσηλεύτριες ή και τεχνολόγους κατόπιν 
επιλογής τους από το Διευθυντή της Αιμοδοσίας. 

8. Οι συσκευές που χρησιμοποιούνται κατά τη διαδικασία της πλα¬ 
σμαφαίρεσης πρέπει να είναι αποστειρωμένες, απυρετογόνες, μη τοξικές 
και συμβατές προς το περιεχόμενο των ασκών συλλογής του αίματος. 

9. Εφαρμόζεται σύστημα σήμανσης που παρέχει εγγύηση, τόσο στο 
δότη, όσο και στον ενεργούντα την πλασμαφαίρεση, για την ταυτότητα 
του περιεχομένου του ασκού. 

10. Η πλασμαφαίρεση γίνεται με άσηπτες συνθήκες και με σύστημα 
που αποκλείει την εμβολή αέρα στο δότη. 

11. Κατά τη διάρκεια του αποχωρισμού του πλάσματος από τα εύ¬ 
μορφα συστατικά του αίματος η θερμοκασία του περιβάλλοντος δεν πρέ¬ 
πει να υπερβαίνει τους 24 βαθμούς Κελσίου (θερμοκρασία δωματίου). 

12. θεραπευτική πλασμαφαίρεση είναι δυνατόν να εκτελείται με την 
ευθύνη ειδικού Αιματολόγου γιατρού της Αιμοδοσίας, σύμφωνα με τα 
γενικώς ισχύοντα επιστημονικά δεδομένα. 

Β. Αιμοπεταλιοασφαίρεση 

1. Για την αιμοπεταλιοαφαίρεση χρειάζεται: 

α. Γραπτή συγκατάθεση του δότη μετά από ενημέρωσή του. 

β. Λεπτομερής κλινική εξέταση του δότη κατά συστήματα, συμπερι¬ 
λαμβανομένου και του Η.Κ.Γ. 

γ. Εργαστηριακός έλεγχος του δότη ο οποίος περιλαμβάνει, εκτός 
από τα αναφερόμενα στα άρθρα 1 και 2 της παρούσας απόφασης, γενική 
αιματολογική εξέταση και έλεγχο της αιμόστασης τουλάχιστον σε ό,τι 
αφορά την αρίθμηση και μορφολογία των αιμοπεταλίων, εφόσον το ανα¬ 
μνηστικό του δότη είναι ελεύθερο αιμορραγικών εκδηλώσεων. 

2. Η αιμοπεταλιοαφαίρεση επιτρέπεται σε άτομα ηλικία μέχρι 50 
ετών, εκτός ειδικών περιπτώσεων κατά την κρίση του αρμόδιου γιατρού 
της Αιμοδοσίας. 

3. Τα χρονικά διαστήματα μεταξύ των συνεδριών αιμοπεταλιοαφαί- 
ρεσης είναι τουλάχιστον 48 ώρες και η αφαιρούμενη ποσότητα πλάσμα¬ 
τος όχι μεγαλύτερη των 1.000 πιΐ σε διάστημα 7 ημερών. 

Το τελικό προϊόν πρέπει να περιέχει ελάχιστο αριθμό αιμοπεταλίων 
3 X ΙΟ 11 και ο αριθμός των λευκοκυττάρων ανά μονάδα να μην είναι 
μεγαλύτερος από 0.2 X ΙΟ’. 

Οι μονάδες αιμοπεταλίων συντηρούνται σε θερμοκρασία 20 ο -24°0 
από 24 ώρες έως 7 ημέρες ανάλογα με τον τρόπο παρασκευής τους και 
τη σύσταση του πλαστικού ασκού, υπό συνεχή ανακίνηση. 

4. Πρέπει να υπάρχει πλήρες γραπτό πρωτόκολλο όλων των διαδικα¬ 
σιών, που να περιλαμβάνει κριτήρια για τα χρησιμοποιούμενα υλικά και 
τις δόσεις τους, καθώς και οδηγίες για την πρόληψη και αντιμετώπιση 
αντιδράσεων του δότη. Για κάθε συνεδρία πρέπει να συμπληρώνεται 
δελτίο με τα ακόλουθα στοιχεία: 

α. Στοιχεία ταυτότητας του δότη. 

β. Όγκος επεξεργασθέντος αίματος. 

γ. Είδος και ποσότητα αντιπηκτικού που χρησιμοποιήθηκε. 

δ. Διάρκεια αφαίρεσης. 

ε. Όγκος αφαιρουμένου προϊόντος. 

στ. Φάρμακα που χρησιμοποιήθηκαν. 

ζ. Τυχόν αντιδράσεις που εμφανίστηκαν και η αντιμετώπισή τους. 

5. Οι Αιμοδοσίες που πραγματοποιούν αφαιρέσεις οφείλουν να έχουν 
πρόγραμμα ποιοτικού ελέγχου για την προστασία τόσο του δότη όσο κάι 
του δέκτη, καθώς και ια την ποιότητα του τελικού προϊόντος. 

Γ. Λευκαφαίρεση 

1. Η κυτταροαφαίρεση για παρασκευή εναιωρήματος κοκκιοκυττά¬ 
ρων απαιτεί έλεγχο του δότη, όπως και για τήν αιμοπεταλιοαφαί- 

ρεση ' / 

2. Το τελικό προϊόν, εφόσον έχουν χορηγηθεί στο δότη κορτικοειδή, 

πρέπει να περιέχει τουλάχιστον 10 X 10 10 κοκκιοκύτταρα και ο ΗοΙ να 
είναι κάτω του 1%. 

3. Είναι απαραίτητος ο προσδιορισμός ομάδος ΑΒΟ και ΚΗεειιε του 
δότη. 

4. Για τη μετάγγιση αυτού του προϊόντος χρειάζεται έλεγχος συμβα¬ 
τότητας. 

5. Διατηρούνται σε θερμοκρασία δωματίου 20°-24° 0 και χορηγού¬ 
νται όσο το δυνατόν συντομότερα και πάντως όχι μετά την παρέλευση 
24 ωρών από την παρασκευή τους. 

6. Ο δότης πρέπει να ελέγχεται κατάλληλα για τυχόν εμφάνιση κυτ¬ 
ταροπενίας. 

Δ. Λήψη μυελού οστών 

Η επιλογή των δοτών μυελού οστών από τους αιμοδότες, δότες αιμο¬ 
πεταλίων και το γενικό πληθυσμό γίνεται με βάση τα κριτήρια που ισχύ¬ 
ουν για την επιλογή του αιμοδότη και ειδικότερα του δότη αιμοπετα¬ 
λίων, με έμφαση στους περιορισμούς για τη δυνατότητα χορήγησης γε¬ 
νικής αναισθησίας. Κατάλληλη ηλικία 18-50 ετών. 

Ο πλήρης ιατρικός έλεγχος του δυνητικού δότη γίνεται μετά τη δια¬ 
πίστωση ιστοσυμβατότητας μεταξύ του δότη και του πιθανού δέκτη. 

Το πρόγραμμα προσέλκυσης, επιλογής δοτών και λήψης μυελού 
οστών περιλαμβάνει: 

1. Παροχή πληροφοριών για τις ανάγκες και εφαρμογές της θερα¬ 
πείας με μεταμόσχευση μυελού οστών. 

2. Επεξήγηση των εννόμων διαδικαστικών θεμάτων για'την εθελο¬ 
ντική και χωρίς οιναγκασμό ή πίεση προσφορά μυελού οστών και διαβε¬ 
βαίωση για την τήρηση του σχετικού απόρρητου (απαιτείται γραπτή συ¬ 
γκατάθεση του δότη). 

3. Επεξήγηση των διαδικασιών της εξετάσεως της ιστικής ταυτότη¬ 
τας, της επιλογής των δοτών και του ελέγχου συμβατότητας μεταξύ 
δότη και λήπτη. 

4. Ενημέρωση για τις διαδικασίες της δωρεάς, της συλλογής μυελού 
και των πιθανών παρενεργειών. 

Άρθρο 4 

Εργαστηριακός έλεγχος αίματος και παραγώγων 

Α. Εργαστηριακός έλεγχος του αίματος 

Οι εργαστηριακές εξετάσεις του ληφθέντος αίματος περιλαμβάνουν 
απαραιτήτως: 

Προσδιορισμό ομάδων αίματος των συστημάτων ΑΒΟ και ΚΗΕδΙΙδ 

α. Προσδιορισμός ομάδας συστήματος ΑΒΟ. 

Ο καθορισμός της ομάδας του συστήματος ΑΒΟ πρέπει να περιλαμ¬ 
βάνει έλεγχο των ερυθρών με αντι-Α, αντι-Β και αντι-ΑΒ ορούς και ανα¬ 
ζήτηση στον ορό αντισωμάτων με Α ρ Β και 0 ερυθρά. Το αίμα δεν μπο¬ 
ρεί να διατεθεί εάν δεν συμφωνούν οι παραπάνω δοκιμασίες. Όταν προ¬ 
κύπτουν δυσκολίες κατά τον καθορισμό της ομάδας Α και σε όλες τις πε¬ 
ριπτώσεις ομάδας ΑΒ, ο έλεγχος των ερυθρών επαναλαμβάνεται με 
αντι-Α 1 ορό για να διευκρινιστεί εάν πρόκειται για ομάδα Α 2 ή Α 2 Β. 

β. Προσδιορισμός συστήματος ΚΗΕ5115. 

Ο καθορισμός του ΚΗ γίνεται με ορό αντι-Π. Εάν το αίμα είναι ϋ- 
αρνητικό πρέπει να ελέγχεται με κατάλληλη τεχνική για την ανίχνευση 
του αντιγόνου Ου. Στα ό αρνητικά δείγματα αίματος συνιστάται να κα¬ 
θορίζεται ο πλήρης φαινότυπος ΚΗΕδΙΙδ (Ο,ο,Ε,β). Αρνητικό 
ΚΗΕδΙΙδ χαρακτηρίζεται το αίμα που δεν περιέχει το αντιγόνο I) ή ϋυ. 
Στην περίπτωση αυτή η τυχόν παρουσία των αντιγόνων 0 και Ε πρέπει 
να σημειώνεται. 

γ. Προηγούμενοι καθορισμοί ομάδας ΑΒΟ και ΚΗΕδϋδ. 

Προηγούμενος καθορισμός της ομάδας ΑΒΟ και του ΚΗΕδϋδ του 
δότη δεν πρέπει να θεωρείται επαρκής για το χαρακτηρισμό ομονάδων 
αίματος που μεταγενέστερα χορηγήθηκαν από τον ίδιο δότη. Ο προσ¬ 
διορισμός πρέπει να επαναλαμβάνεται για κάθε καινούργια αιμοληψία. 


δ. Μετά τη συμπλήρωη των ομάδων ΑΒΟ και ΚΗ επικολλάται αντί¬ 
στοιχη ετικέττα. 

Επανέλεγχος ^ 

Πρέπει να επιβεβαιώνεται η ομάδα ΑΒΟ και ΚΗΕδϋδ με δείγμα αί¬ 
ματος από τον τμηματοποιημένο σωλήνα των ασκών όλων των μονά¬ 
δων αίματος πριν από τη δοκιμασία συμβατότητας. 

Διαπιστούμενες διαφορές πρέπει να διευκρινίζονται πριν από τη χορή¬ 
γηση του αίματος για μετάγγιση. 

Επανάληψη άλλων εξετάσεων δεν είναι απαραίτητη. 

Δοκιμασίες για την πρόληψη μεταδιδομένων με το αίμα νοσημάτων: 

Έλεγχος για σύφιλη. Ο έλεγχος γίνεται με αναγνωρισμένη ορολο- 
γική μέθοδο. Επί θετικού αποτελέσματος γίνεται επιβεβαίωση με εξειδι- 
κευμένη μέθοδο. 

Έλεγχος για αντιγόνο επιφάνειας της ηπατίτιδας Β (ΗΒβΑβ). Ο 
έλεγχος γίνεται με αντιδραστήρια και μεθοδολογία μεγάλης ευαισθη¬ 
σίας και ειδικότητας. . 

Έλεγχος για αντισώματα έναντι του ιού της ανοσολογικής ανεπάρ¬ 
κειας του ανθρώπου (Ηΐνΐ). Ο έλεγχος γίνεται με αντιδραστήρια και 
μεθοδολογία μεγάλης ευαισθησίας και ειδικότητας. Επί θετικού αποτε¬ 
λέσματος γίνεται επιβεβαίωση με εξειδίκευμένη μέθοδο. 

Σε κάθε περίπτωση θετικού αποτελέσματος το αίμα αχρηστεύεται και 
ο αιμοδότης ενημερώνεται. 

Ο παραπάνω έλεγχος πραγματοποιείται από τεχνολόγο ή παρα¬ 
σκευαστή με εκπαίδευση στην Αιμοδοσία ή από νοσηλεύτρια με ειδική 
εκπαίδευση. Η επίβλεψη των παραπάνω εξετάσεων μπορεί να ανατεθεί 
εκτός από γιατρό και σε βιοχημικό ή βιολόγο της Αιμοδοσίας. 

Β. Εργαστηριακός έλεγχος των παραγώγων του αίματος 

Ο εργαστηριακός έλεγχος των παραγώγων του αίματος αποσκοπεί 
στον καθορισμό της καταλληλότητας αυτών όσον αφορά στη λειτουργι¬ 
κότητα, δραστικότητα και ασφάλεια κατά τη χορήγησή τους. 

Ο πλήρης και αποτελεσματικός έλεγχος των παραγώγων του αίμα¬ 
τος επιτυγχάνεται με διεθνώς καθιερωμένες -από την Αμερικανική 
(ΡϋΑ) και την Ευρωπαϊκή (ΕΡ) Φαρμακοποιία- εργαστηριακές βιοχη¬ 
μικές, βιολογικές και οροδιαγνωστικές εξετάσεις, που εκτελούνται τόσο 
στο τελικό προϊόν όσο και στη χρησιμοποιούμενη πρώτη ύλη για την πα¬ 
ρασκευή των παραγώγων του αίματος. 

Για τον έλεγχο της μεθόδου παρασκευής των παραγώγων του αίμα¬ 
τος διενεργούνται, απαραιτήτως, εργαστηριακές εξετάσεις στα προϊόντα 
που λαμβάνονται στα ενδιάμεσα στάδια κατά την πορεία της παρα¬ 
σκευής μέχρι την παραλαβή του τελικού προϊόντος. 

Στις περιπτώσεις που οι εργαστηριακές βιολογικές εξετάσεις -δια 
των οποίων ελέγχεται η στειρότητα, η τοξικότητα, η ύπαρξη πυροτογό- 
νων, η ανεύρεση ιών ηπατίτιδας και ΑΙϋδ- είναι θετικές, η μεν πρώτη 
ύλη (πλάσμα αίματος) απορρίπτεται τα δε παράγωγα του αίματος κρί- 
νονται ακατάλληλα προς χορήγηση. 

Οι εργαστηριακές βιοχημικές εξετάσεις καθορίζουν το βαθμό καταλ¬ 
ληλότητας προς χρησιμοποίηση της πρώτης ύλης και την ποιότητα των 
τελικών παραγώγων του αίματος. 

Ο έλεγχος για τα παράγωγα του αίματος περλαμβάνει τα ακό¬ 
λουθα: 

1. Πλάσμα (Πρώτη ύλη). 

α. Καθορισμό της προέλευσης του πλάσματος. (Υπηρεσία που πραγ¬ 
ματοποίησε την αιμοληψία ή την πλασμαφαίρεση). 

β. Πλήρη στοιχεία αιμοδότη. (Στοιχεία ταυτότητας, καταγωγή και 
προέλευση). 

γ. Αποτελέσματα των εργαστηριακών εξετάσεων των επί μέρους μο¬ 
νάδων, όπως έλεγχος ηπατίτιδας, ΑΙϋδ και σύφιλης. 

δ. Γενικές εργαστηριακές εξετάσεις: 

1. Μακροσκοπικός έλεγχος (όψη, διαύγεια, χρώμα κ.ά.). 

2. Προσδιορισμός ελεύθερης αιμοσφαιρίνης (Ηβ). 

3. Προσδιορισμός ολικών πρωτεϊνών. 

4. Έλεγχος στειρότητας. 

5. Έλεγχος ύπαρξης πυρετογόνων ουσιών. 

2. Παράγωγα πλάσματος 

Στα παράγωγα του πλάσματος περιλαμβάνονται: Αλβουμίνη, ανοσο- 
σφαιρίνες, αντιαιμορροφιλικός παράγων VIII, προθρομβινικό σύ¬ 
μπλεγμα (ΓΙΙ, VII, IX, X), ινωδογόνο, φιβρονεκτίνη, αντιθρομβίνη III 
κ.ά. 

Στα παράγωγα αυτά επιβάλλεται γενικά η διενέργεια των παρακάτω 
εξετάσεων: 

α. Ταυτοποίηση του είδους του παραγώγου (ΙϋΕΝΤΙΤΥ ΤΕ8Τ). 
β. Έλεγχος καθαρότητας (ΡΙΙΚΙΤΎ ΤΕ8Τ). 
γ. Έλεγχος σταθερότητας (δΤΑΒΙΕΙΤΥ ΤΕ8Τ). 
δ. Έλεγχος θολερότητας (ΤΙΙΚΒΙΟΙΤΥ ΤΕ8Τ). 
ε. Έλεγχος στειρότητας (δΤΕΚΙΕΙΤΎ ΤΕ8Τ). 
στ. Έλεγχος τοξικότητας (ΤΟΧΙΟΙΤΥ ΤΕ8Τ). 
ζ. Έλεγχος ύπαρξης πυρετογόνων ουσιών (ΡΥΚΟΟΕΝ ΤΕ3Τ). 
η. Έλεγχος παρουσίας θρομβίνης (ΤΗΚΟΜΒΙΝ) κατά περί¬ 
πτωση. 

θ. Προσδιορισμός παραγόντων πήξης κατά περίπτωση. 

ι. Μέτρηση ιξώδους κατά περίπτωση. 

ια. Μέτρηση διαλυτότητας κατά περίπτωση. 

ιβ. Προσδιορισμός υγρασίας κατά περίπτωση. 

ιγ. Προσδιορισμός ηλεκτρολυτών. 

ιδ. Προσδιορισμός ολικών πρωτεϊνών. 

ιε. Μέτρηση ΡΗ. 

Άρθρο 5 

Έλεγχος της συμβατότητας του 
προς μετάγγιση αίματος ' 

Εξετάσεις συμβατότητας: 

Πριν από κάθε μετάγγιση πρέπει απαραιτήτως να εκτελούνται εξετά¬ 
σεις συμβατότητας. Μετάγγιση αίματος χωρίς έλεγχο της συμβατότη¬ 
τας δεν επιτρέπεται. Σε εξαιρετικά επείγουσες περιπτώσεις, με ευθύνη 
του θεράποντος ιατρού και σε συνεργασία με την Αιμοδοσία, μπορεί να 
αποφασιστεί η έναρξη της μετάγγισης πριν από την ολοκλήρωση της 
συμβατότητας. 

Η μέθοδος ελέγχου συμβατότητας πρέπει να εξασφαλίζει την ανί¬ 
χνευση αντισωμάτων στο ορό του δέκτη έναντι των ερυθρών του προς 
μετάγγιση αίματος. Της συμβατότητας προηγείται πάντοτε έλεγχο της 
ομάδας αίματος (ΑΒΟ, ΚΗεβιΐδ-Ο) του δέκτη και του δότη. 

Οι μέθοδοι συμβατότητας περιλαμβάνουν διαδικασίες ελέγχου συμ¬ 
βατότητας ΑΒΟ και παρουσίας πλήρων ή ατελών αντισωμάτων στον 
ορό του δέκτη. 

Οι εξετάσεις συμβατότητας εκτελούνται από την Υπηρεσία Αιμοδο¬ 
σίας που χορηγεί το αίμα ή από εξουσιοδοτημένο εργαστήριο του Νοση¬ 
λευτικού Ιδρύματος το οποίο νοσηλεύει τον ασθενή. 

Για το σκοπό αυτό αποστέλλεται δείγμα αίματος του ασθενούς χωρίς 
την προσθήκη αντιπηκτικής ουσίας, σημασμένο με τα απαραίτητα στοι¬ 
χεία του. Το δείγμα συνοδεύεται υποχεωτικά από ειδικό ενιαίο έντυπο 
στο οποίο θα αναφέρονται, εκτός από τα πλήρη στοιχεία του ασθενούς, η 
διάγνωση και ειδικές πληροφορίες, όπως ιστορικό προηγουμένων με¬ 
ταγγίσεων, αντιδράσεων, κυήσεων κλπ. 

Η δοκιμασία συμβατότητας εκτελείται από νοσηλεύτριες - νοσηλευ¬ 
τές ή τεχνολόγους με ειδική εκπαίδευση στην Αιμοδοσία και υπογράφε¬ 
ται από τον εκτελέσαντα. Η ευθύνη για τη συνολική διαδικασία της συμ¬ 
βατότητας ανήκει στον αρμόδιο γιατρό. 

Πρέπει να αποφεύγονται μεταγγίσεις αίματος ομάδας 0 σε δέκτες 
άλλης ομάδας. Σε περίπτωση ανάγκης χορηγούνται ερυθρά αιμοσφαί¬ 
ρια ομάδας 0. 

Άρθρο 6 

Οι όροι της λήψης, κατεργασίας, 
συντήρησης και διάθεση του 
αίματος και των παραγώγων του 

1. Η αιμοληψία πρέπει να εκτελείται σε κατάλληλο χώρο, του οποίου 
η διαρρύθμιση και ο εξοπλισμός εξασφαλίζουν άνεση και συνθήκες 
απαλλαγμένες από τον κίνδυνο μόλυνσης του αιμοδότη. 

2. Το υλικό που χρησιμοποιείται για την αιμοληψία είναι απαλλαγ¬ 
μένο πυρετογόνων ή τοξικών ουσιών και αποστειρωμένο. Η θέση φλεβο- 
κέντησης προετοιμάζεται έτσι ώστε να εξασφαλίζεται η ασηψία του δέρ¬ 
ματος και η στειρότητα του συλλεγόμενου αίματος. 

3. Η συλλογή αίματος γίνεται σε πλαστικούς ασκούς χωρητικότητας 
450 πιΐ που περιέχουν αντιπηκτικό διάλυμα, των οποίων οι προσδια- 
γραφές είναι σύμφωνες με τα διεθνώς ισχύοντα για την αιμοδοσία. 

4. Ο ασκός συλλογής πρέπει να περιέχει αντιπηκτικό διάλυμα ανά¬ 
λογο της ποσότητας του συλλεγόμενου αίματος π.χ. ο ασκός των 450 
πιΐ περιέχει 63 ιϊιΐ αντιπηκτικού διαλύματος. Σε περίπτωση λήψης πο¬ 
σότητας αίματος κάτω των 350 πιΐ η μονάδα δεν χρησιμοποιείται για 


παρασκευή παραγώγων αίματος. Όταν η ποσότητα είναι κάτω από 
300 π»1 η μονάδα αίματος απορρίπτεται, εκτός ειδικών περιπτώσεων 
ανάγκης που κατά την κρίση του υπεύθυνου της Αιμοδοσίαςχρησιμο- 
ποιούνται μόνο συμπυκνωμένα τα ερυθρά αιμοσφαίρια. 

5. Το όριο συντήρησης (χρήσης), πέραν του οποίου δεν επιτρέπεται η 
χορήγηση του αίματος, εξαρτάται από το αντιπηκτικό - συντηρητικό 
που έχει χρησιμοποιηθεί. Το όριο συντήρησης (χρήσης) των ευαίσθητων 
παραγώγων του αίματος (μορφές ερυθρών αιμοσφαιρίων, αιμοπετα¬ 
λίων, πλάσματος) καθορίζονται κατά περίπτωση ανάλογα με τον τρόπο 
παρασκευής τους. 

6. Για τις εργαστηριακές δοκιμασίες πρέπει: α) να πληρούται ο ενσω¬ 
ματωμένος στον ασκό σωλήνας με αίμα του ασκού και να τμηματοποιεί- 
ται έτσι ώστε η αποκοπή τμήματος να είναι εύκολη και να διασφαλίζεται 
η στειρότητα του ασκού και β) να συλλέγεται δείγμα σε σωληνάρια με ή 
χωρίς αντιπηκτικό. 

7. Στον κύριο και τους συνοδούς ασκούς, καθώς και στα δείγματα για 
τις εργαστηριακές εξετάσεις, επικολλάται κατά την αιμοληψία ετικέττα 
με το χαρακτηριστικό αριθμό αναγνώρισης και παρακολούθησης της 
μονάδας. 

8. Προκειμένου να διαχωριστεί μία μονάδα αίματος σε παράγωγα 
και να διαφυλαχθεί η στειρότητα, η αιμοληψία γίνεται σε κλειστό σύ¬ 
στημα πολλαπλών ασκών καταλλήλων για συντήρηση παραγώγων. 

9. Φυγόκεντρος. Ο διαχωρισμός του αίματος σε παράγωγα γίνεται 
σε φυγόκεντρο ρυθμιζόμενης θερμοκρασίας και στροφών σε συνθήκες 
που αποκλείουν μόλυνση του αίματος. 

10. Συντήρηση. Τα ψυγεία για συντήρηση αίματος και παραγώγων 
πρέπει να εξασφαλίζουν σταθερή και ελεγχόμενη θερμοκρασία και συν¬ 
θήκες που αποκλείουν μόλυνση του αίματος. 

11. Η θερμοκρασία συντήρησης του αίματος και των ερυθρών αιμο¬ 
σφαιρίων είναι +2° - +6° 0, του πλάσματος κάτω από -2θ°(Ι, ενώ τα 
αιμοπετάλια συντηρούνται σε θερμοκρασία +20° - +24 °0 υπό συνεχή 
ανακίνηση. 

12. Η μεταφορά ολικού αίματος και συμπυκνωμένων ερυθρών γίνε¬ 
ται κάτω από συνθήκες που να εξασφαλίζουν θερμοκρασία + 1° - 

+ ιο°(:. 

Το πλάσμα και τα αιμοπετάλια μεταφέρονται σε θερμοκρασία αντί¬ 
στοιχη της συντήρησής τους. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 17 Ιανουάριου 1991 

Ο ΑΝΑΠΛ. ΥΠΟΥΡΓΟΣ 

Γ. ΣΟΥΡΛΑΣ 
-♦- 

Αριθ. 1312 (5) 

Ανασυγκρότηση του Ανωτάτου Συμβουλίου Επίλυσης Αθλητικών Δια¬ 
φορών (Α.Σ.Ε.Α.Δ.). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής. 

β) Του Ν. 75/75 «περί Οργανώσεως του Εξωσχολικού Αθλητισμού 
και ρυθμίσεως συναφών θεμάτων οργανώσεως και λειτουργίας του 
Ανωτάτου Συμβουλίου Επιλύσεως Αθλητικών Διαφορών (ΑΣΕΑΔ). 

γ) Του Ν 423/76 «περί Γυμναστηρίων και ρυθμίσεως θεμάτων αφο- 
ρώντων εις τον εξωσχολικόν αθλητισμόν». 

δ) Του Ν. 1070/80 «περί λήψεως μέτρων αναπτύξεως του αθλητι¬ 
σμού και ρυθμίσεως συναφών θεμάτων». 

ε) Του Π,Δ. 923/80 «περί ρυθμίσεως θεμάτων οργανώσεως και λει¬ 
τουργίας του παρά τη Γ.Γ.Α. Ανωτάτου Συμβουλίου Επιλύσεως Αθλη¬ 
τικών Διαφορών (ΑΣΕΑΔ). 

στ) Του Ν. 1232/82 «περί επαναφοράς σε ισχύ, τροποποίηση και συ¬ 
μπλήρωση των διατάξεων του Ν. 4352/64 και άλλες διατάξεις. 

ζ) Του Π.Δ. 77/85 «Οργανισμός της Γενικής Γραμματείας Αθλητι¬ 
σμού. 

η) Του Ν. 1558/85 «Κυβέρνηση και Κυβερνητικά Όργανα. 

θ) Του Ν. 1578/85 «Κύρωση του Κώδικα κατάστασης των δικαστι¬ 
κών λειτουργών και άλλες διατάξεις. 

2. Την αριθ. Α 5257/26.4.82 απόφαση του Υπουργού Προεδρίας 

Κυβερνήσεως «περί αναμορφώσεως Συλλογικών Οργάνων γνωμοδοτι- 
κής και αποφασιστικής αρμοδιότητας του Υπουργείου Προεδρίας Κυ¬ 
βερνήσεως. 

3. Την αριθ. Υ 1022/20.4.90 κοινή απόφαση του Πρωθυπουργού 
και του Υπουργού Πολιτισμού «Ανάθεση αρμοδιοτήτων στην Υφυ¬ 
πουργό Φάνη Πάλλη - Πετραλιά». 

4. Την αριθ. 25659/10.9.90 Απόφασή μας περί ανασυγκροτήσεως 
του ΑΣΕΑΔ. 

5. Την ανάγκη, της εκ νέου ανασυγκρότησης του ΑΣΕΑΔ λόγω πα- 
ραιτήσεως μέλους του, αποφασίζουμε: 

Αντικαθίσταται το μέλος του Ανωτάτου Συμβουλίου Επιλύσεως 
Αθλητικών Διαφορών (Α.Σ.Ε.Α.Δ.). Πάνος Δημαράς Νομικός ο οποίος 
παραιτείται λόγω κωλύματος, από τον Δερνιτσιώτη Κων/νο Νομικό. 

Κατά τα λοιπά η αριθ. 25659/10.9.1990 Απόφασή μας εξακολου¬ 
θεί να ισχύει. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 14 Ιανουάριου 1991 

Η ΥΦΥΠΟΥΡΓΟΣ 

ΦΑΙΜΗ ΠΑΛΛΗ-ΠΕΤΡΑΛΙΑ 
—-♦-- 

Αριθ. 528 (6) 

Καθορισμός του αριθμού των επιτρεπομένων ημερών παραμονής εκτός 

έδρας των υπαλλήλων της Γ.Γ. Ν. Γενιάς, καθώς και των αποσπα¬ 
σμένων στο Γραφείο του Γενικού Γραμματέα, στο εσωτερικό. 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν.Δ. 65/1973 «Περί των δαπανών των τακτικών πολιτικών 
δημοσίων υπαλλήλων» (ΦΕΚ 150/73 Τ.Α.). 

β) Της υπ’ αριθ. 1700/1976 απόφασης του Υπουργ.. Προεδρίας Κυ¬ 
βερνήσεως «Περί καθορισμού του αριθμού των επιτρεπομένων ημερών 
παραμονής εκτός έδρας των πολιτικών δημοσίων υπαλλήλων, κινουμέ- 


νων για εκτέλεση υπηρεσίας» (ΦΕΚ 271/76 Τ.Β.'). 

γ) Της υπ’ αριθ. Δ10Δ/Φ60/1/Α4061/20.3.84 (ΦΕΚ 155/84 
Τ.Β.’) απόφασης του Υπουργικού Συμβουλίου «Περί μεταφοράς αρμο¬ 
διοτήτων του Υπουργείου Προεδρίας της Κυβέρνησης στα άλλα Υπουρ¬ 
γεία». 

δ) Της υπ’ αριθ. 28243/845/18.4.1984 κοινής Υπουργικής Από¬ 
φασης «Ρύθμιση θεμάτων δαπανών κίνησης υπαλλήλων του Δημοσίου 
και Ν.Π.Δ.Δ.» (ΦΕΚ 288/84 Τ.Β.’). 

ε) Της υπ’ αριθ. ΟΙΚ. 1833/16.2.1979 απόφασης του Υπουργείου 
Προεδρίας της Κυβέρνησης «Περί τροποποιήσεως και συμπληρώσεως 
της υπ’ αριθ. 1700/13.2.1976 Υπουργικής Απόφασης «Περί καθορι¬ 
σμού του αριθμού των επιτρεπομένων ημερών παραμονής εκτός έδρας 
κλπ.». 

στ) Του Π.Δ. 274/89 «Οργάνωση Υπηρεσιών Γενικής Γραμματείας 
Νέας Γενιάς» (ΦΕΚ 130/89 Τ.Α.’). 

ζ) Της υπ’ αριθ. Υ 1022/ΥΠΠΟ/ΓΝΟΣ/20.4.90 (ΦΕΚ 286/90 
Τ.Β.') κοινής απόφασης του Πρωθυπουργού και Υπουργού Πολιτισμού 
για την ανάθεση αρμοδιοτήτων στην Υφυπουργό Πολιτισμού. 

η) Τις υφιστάμενες υπηρεσιακές ανάγκες, αποφασίζουμε: 

Καθορίζουμε το ανώτατο όριο των ημερών των εκτός έδρας μετακι¬ 
νήσεων των υπαλλήλων της Γ.Γ.Ν.Γ. για εκτέλεση Υπηρεσίας, καθώς 
και των απεσπασμένων στο Γραφείο Γενικού Γραμματέα στο εσωτε¬ 
ρικό, ως ακολούθως: 

1. Υπάλληλοι ανεξάρτητα από βαθμό και κλάδο μέχρι δέκα (10) μέ¬ 
ρες για τον καθένα τον μήνα και για τη χρονική περίοδο 1.1.1991 μέ¬ 
χρι 31.12.1991. 

2. Κατά τα λοιπά ισχύουν οι ειδικότερες ρυθμίσεις των υπ’ αριθ. 
1700/13.2.1976 και ΟΙΚ. 1833/16.2.1979 αποφάσεων του 
Υπουργείου Προεδρίας της Κυβέρνησης. 

Η παρούσα αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1991 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 




288 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

10.000 

Δρχ. 

500 

β) 

» 

» 

» 

Β’ 

» 

19.000 

» 

950 

Υ) 

» 

» 

» 

Γ' 

» 

6.000 

» 

300 

δ) 

» 

» 

» 

Δ’ 

» 

18.000 

» 

900 

ε) 

» 

» 

» 

Αναπτυξιακών Πράξεων 

» 

12.000 

» 

600 

στ) 

» 

» 

» 

Ν.Π.Δ.Δ. 

» 

6.000 

» 

300 

ζ) 

» 

» 

» 

ΠΑΡΑΡΤΗΜΑ 

» 

3.000 

» 

150 

η) 

» 

» 

» 

Δελτ. Εμπ.& Βιομ. Γδ. 

» 

6.000 

» 

300 

θ) 

» 

» 

» 

Αν. Ειδικού Δικαστηρίου 

» 

1.500 

» 

75 

ι) 

» 

» 

» 

Α.Ε. &Ε.Π.Ε. 

» 

40.000 

» 

2.000 

ια) 1 

Για 

όλα 

τα Τεύχη 

» 

85.000 

» 

4.250 





Πληροφορίει 

τηλ. 52.48.320 . 




ΑΠΟ το ΕΘΝΙΚΟ ΤΥΠΟΓΡΑΦΕΙΟ 






















